open-index/open-wikipedia-markdown huggingface dataset:
Волфганг Паул

**Волфганг Паул** (  &ndash; ) — германски физичар, кој заедно со Демелт го осмислил квадриполниот масен филтер кој ја поставил основата на направата која денес е позната како јонска замка. Тој поделил една половина од Нобеловата награда за физика во 1989 година за неговата работа заедно со Ханс Георг Демелт, другата половина од наградата му била доделена на Норман Фостер Ремзи

## Младост

Волфганг Паул е роден на 10 август 1913 година во Лоренцкирх, Германија. Тој израснал во Минхен каде неговиот татко бил професор по феармаколошка хемија. По неколкуте години на Минхенски технички универзитет, тој преминал на Берлинскиот технички универзитет во 1934 година каде и дипломирал во 1937 година во групата на Ханс Гајгер. Тој го следел неговиот докторски советник Ханс Копферман на Киелскиот универзитет и отакко бил мобилизиран во военото воздухопловство го завршил својот докторат во 1940 година при Берлинскиот технички универзитет.

За време на Втората светска војна, тој го истражувал изотопското раздвојување, кое е потребно за да се добие цепен материјал кој ќе се користи кај јадрените оружја.

## Академска кариера

Неколку години тој бил приватен предавач на Гетингенскиот универзитет заедно со Ханс Копферман. Тој станал професор по експериментална физика при Бонскиот универзитет и остал таму од 1952 до 1993 година. За две години од 1965 до 1967 година тој бил директор на оддлот за јадрена физика при CERN.

Тој развил техники за заробување на наелектризираните честички преку масена спекторскопија со електрични квадриполни полиња во 1950-ите. Пауловите замки се во широка упореба за да ги заробат јоните кои на тој начин се полесни за истражување.  Тој развил молекуларни зрачни леќи и работел на 500 MeV електронски синхотрон, па на оној од 2500 MeV во 1965 година. Подоцна работел на заробувањето на сприте неутрони во магнетните складишни прстени, мерејќи го на тој нажин животниот век на слободните неутрони.

## Гетингенски манифест

Во 1957 година, Паул бил потписник на Гетингенскиот манифест, декларација од 18 водечки јадрени физичари од Западна Германија против вооружувањетона на западно германската армија со тактички јадрени оружја.

## Синови

Неговиот син Штефан Паул е професор по експериментална физика при Минхенскиот технички универзитет. Другиот негов син Лоренц Паул е професор по физика на Вуперталкскиот универзитет.

## Дела

*
*

## Наводи

## Надворешни врски
*Nobel autobiographical information 

Категорија:Германски физичари
Категорија:Добитници на Нобеловата награда за физика
Категорија:Германски нобеловци
Категорија:Јадрена програма на нацистичка Германија
Категорија:Масени спектроскопичари
Категорија:Јадрени физичари
Категорија:Носители на прускиот Орден за заслуги (граѓански)
Категорија:Апсолвенти на Техничкиот универзитет во Берлин
Категорија:Носители на Големиот крст со ѕвезда и лента на Орденот за заслуги за СР Германија
Категорија:Членови на Гетингенската академија на науките
Ѓурѓулешт

**Ѓурѓулешт** ) — село и општина во реонот Кахул, јужна Молдавија и граничен премин на молдавско-романската граница. Оддалечено е 10&nbsp;км од градот Галац.

## Географија
Месноста е најјужната точка во Молдавија, на местото каде реката Прут се влева во Дунав, на границата со Романија и Украина. Општината се состои исклучиво од селото Ѓурѓулешт.

## Стопанство
Ѓурѓулешт е единственото молдавско пристаниште на Дунав. Во 2006 г. е изграден нафтено складиште.

На 25&nbsp;км од Ѓурѓулешт се наоѓа и местото на идниот аеродром кој ќе ја опслужува Долнодунавската метрополитенска област.

## Демографија
Селото има население од 3.074 жители. Според пописот од 2004 г. Ѓурѓулешт има 2.995 жители, од кои 2.936 (98%) се Молдавци/Романци и 59 (2%) останати (15 Украинци, 15 Гагаузи, 10 Руси итн.).

Во 1930 г. селото броело 1.944 жители, од кои 1.914 (98,5%) биле Романци, а 30 (1.5%) од други народности (4 Руси, 6 Гагаузи, 8 Бугари, 9 Роми, 2 Грци и 1 Унгарец). месноста Рени од реонот Исмаил.

## Поврзано

* Прут
* Крајни точки на Молдавија

## Наводи

* "Giurgiuleşti, Republica Moldova"  — *Jurnalul Naţional*, 14 октомври 2006

## Надворешни врски

* Портал на Ѓурѓулешт
* Меѓународно слободно пристаниште Ѓурѓулешт

Категорија:Населени места во Молдавија
Категорија:Кахул (реон)
Категорија:Населени места на Дунав
Николае Тимофти

**Николае Тимофти** (молдавски и ; р. 22 декември 1948) — молдавски политичар и правник на функцијата претседател на Молдавија од 23 март 2012 г. Пред да стане претседател, стоел на чело на Врховниот мировен судски совет на Молдавија.

## Детство, младост и образование
Тимофти е роден во семејството на Елена и Василе Тимофри во Чутулешт, Молдавска СССР, СССР, како едно од пет деца. На почетокот на 1949 г. потоа семејството се преселило во Флорешт, а истата година дедо му бил депортиран од советските власти во Амурската област, каде во 1953 г. починал. Во 1972 Тимофти дипломирал на Правниот факултет при Државениот универзитет на Молдавија.

## Правни ангажмани
По дипломирањето, отслужил воен рок во траење од две години, па во 1976 г. почнал да работи како судија. Во 1990-тите бил клучен реформатор. Во 2005 г. е примен за член на Вишата судска комора, а во 2011 г. е назначен за претседавач на Врховниот мировен судски совет.

## Претседателствување
Со доаѓањето на претседателската функција ја истакнал важноста Молдавија да продолжи со евроинтеграција и нагласил дека земјата „нема друга иднина освен европска“. Поранешниот в.д. претседател и сегашен претседател на парламентот Михај Гимпу се искажал дека Тимофти „...е прогресивен човек, [што] значи многу за Република Молдавија.“

## Личен живот
Тимофти е оженет со правничката Маргарета Тимофти и имаат три сина: Алексеј (р. 1977) — правник во Светската банка во Вашингтон, Нику (р. 1980) — спортски новинар во Кишнев и Стефан (р. 1989), кој е економист во Кишинев.

## Наводи

## Надворешни врски
 
* Новости за Николае Тимофти  
* 

Категорија:Молдавски правници
Категорија:Молдавски политичари
Категорија:Претседатели на Молдавија
Категорија:Родени во 1948 година
Категорија:Живи луѓе
Џон Кју (филм)

**Џон Кју** (англиски: *Joe*) е американски филм од 2013 година, во режија на Дејвид Гордон Грин. Главните улоги ги играат: Николас Кејџ, Тај Шеридан и Гари Полтер. Филмот е снимен според истоимениот роман на Лари Браун.

## Содржина
Поранешниот затвореник Џо Ренсом (го игра Кејџ) е распуштен, непоправлив човек, кој многу пие и пуши, се коцка, а не води грижа ниту за својот автомобил, ниту за своето куче, а особено за жените. Исто така, Џо постојано има проблеми со полицијата. Еднаш, тој се среќава со петнаесетгодишното момче Гари (го игра Шеридан), кое го пленува со својата решителност, пристојност и неверојатна издржливост. Гари не живее како своите врсници, не одел на училиште, туку постојано морал да работи за да го издржува своето семејство и да ја заштитува сестра си од татко му, кој е тежок алкохоличар. Кога Гари не може да се прави со заканата од неговиот татко, кај Џо се разбудува хуманоста и тој му помага на момчето.

## Наводи

Категорија:Американски филмови
Категорија:Филмови на англиски јазик
Категорија:Филмови на Дејвид Гордон Грин
Категорија:Филмови со Николас Кејџ
Категорија:Филмови од 2013 година
Категорија:Филмови од 2002 година
Мегаум (анимиран филм)

**Мегаум** (англиски: *Megamind*) — американски анимиран филм од 2010 г., во режија на Том Мекграт. Гласовите на главните ликови во филмот ги позајмуваат: Бред Пит, Бен Стилер, Вил Ферел, Џона Хил, Тина Феј, Џ. К. Симонс итн. 

## Содржина
Уште како мало дете, Мегаум (гласот на Ферел) е испратен на Земјата од друга планета. Тој е неверојатно интелигентен, но грд и поради тоа, никој не сака со него да си игра во училиштето, за разлика од Метромен, кој е омилен кај сите. Поради лошиот однос на луѓето, Мегаум станува злосторник, а во исто време, Метромен (гласот на Пит) е херој кој го спасува градот од злосторниците. Меѓу нив започнува долга борба. Мегаум сака да загосподари со Метроград, но секогаш доживува катастрофа, благодарение на Метромен. Еднаш, сосема случајно, Мегаум успева да го убие Метромен и така станува господар на градот. Меѓутоа, лишен од својот долгогодишен противник, тој нема повеќе инспирација и желба за делување, па затоа решава да создаде нов противник - Тајтен (гласот на Хил). Меѓутоа, Тајтен, наместо да го заштитува градот, сака да стане негов господар. така, Мегаум за првпат прави добро дело, така што го победува лошиот Тајтен. Истовремено, се открива дека Матромен не е мртов, туку дека и тој се повлекол од сцената, зашто му здодеало постојано да го слават како спасител на Метроград.

## Наводи

Категорија:Американски филмови
Категорија:Цртани филмови
Категорија:Филмови на англиски јазик
Категорија:Филмови со Вил Ферел
Категорија:Филмови со Бред Пит
Категорија:Филмови со Бен Стилер
Категорија:Филмови со Џона Хил
Категорија:Филмови со Џ. К. Симонс
Категорија:Филмови од 2010 година
Шеленберг

**Шеленберг** () — општина во низинската областа на Лихтенштајн, на бреговите на реката Рајна.

## Историја
### Рана историја

Областа најпрвин била населена од Келтите, потоа од Рецијанците. Римското Царство ја освоила областа во 15 п.н.е. и ја припоила кон покраината Реција. Подоцна, покраината станала грофовија под водство на Карло Велики. Грофовијата било неколкупати делено помеѓу наследниците.

Грофовијата Шеленберг било купено од грофовите на Вадуц во 1437 година и оттогаш двете држави биле соединети. По Швапската војна во 1499 година, обете потпаднале под австриска власт. Различни династии ги купувале и продавале, додека кон почетокот на  век не биле купени од лихтенштајнската династија, која добила принцевски статус во 1706 година, но која побарувала територија со царска непосредност со цел да може да гласа во Собранието на принцовите во Империјата. Царот службено ги споил Вадуц и Шеленберг во 1719 година како Кнежевство Лихтенштајн.

### Втора светска војна

Во општината се наоѓа споменик во пограничниот град Хинтершеленберг, во чест на засолништето на руските војници. Кон крајот на Втората светска војна, Лихтенштајн им дала азил на околу петстотина војници на Дивизијата Русија, руски сили во рамките на германскиот Вермахт. Ово дело не била мала работа за држава која била сиромашна и имала тешкотии со прехранување и гриѓа за толкава група бегалци. На крајот, Аргентина се согласила да им даде постојан азил на барателите. Спротивно, Британците ги депортирале Русите кои се бореле на германската странда на СССР.

## Сообраќај

Во Шеленберг постои мал патен граничен премин до Австрија, на кој се наоѓаат австриски и швајцарски погранични полицајци.

## Поврзано
* Хинтершеленберг

## Наводи

## Надворешни врски

* Официјална страница 
*  

Категорија:Општини во Лихтенштајн
Роберт Лафлин

**Роберт Бетс Лафлин** ( ) — професор по физика и применета физика на Ана Т. и Роберт Бас во Стенфордскиот универзитет. Заедно со Хорст Лудвиг Штермер од Колумбискиот универзитет и Даниел Цуј од Принстонскиот универзитет, ја споделиле Нобеловата награда за физика во 1998 за нивното објаснување на Холовиот дробен квантен ефект.

## Животопис
Лафлин се родил во Вајсејлија, Калифорнија, САД. Тој ги завршил додипломските студии по математика во Калифорнискиот универзитет во 1972, а неговиот докторат по физика во 1979 во Масачусетскиот институт за технологија во САД. Помеѓу 2004 и 2006 работел како претседател во јавниот истражен универзитет "KAIST" во Теџон, Јужна Кореја.
Лафлин има слично гледиште како Џорџ Чаплин, сомневајќи се во постоењето на црните дупки.

## Кариера
Во 1983, Лафлин бил првиот кој обезбедил многутелна бранова функција, познато како *Лафлинова бранова функција*, за Холовиот дробен квантен ефект, со способност точно да го објасни разделениот полнеж набљудуван во експериментите. Оттогаш оваа состојба е позната како Бозе-Ајштајнова распределба.

## Гледиште за климатските промени
Гледиштето на Лафлин за климатската промена е тоа дека можеби е важна, но невозможно е да се промени иднината. Тој напишал „Геолошката евиденција покажува дека климата не треба премногу да се однесува на нас кога сме свртени кон енергетската иднина, не затоа што тоа е неважно, но бидејќи тоа е надвор од нашата моќ за контрола“.

## Награди

*Лоренсова награда за физика - 1985
*Награда за Баклиева кондензирана материја - 1986
*Национална академија на науки - 1994
*Бенџамин Франклинов медал за физика - 1998
*Нобелова награда за физика - 1998
*Награда златен панел на Академијата на успехот - 1999
*Докторат за писма, Мерилендски универзитет - 2005
*Онзагеров медал - 2007

## Објавени дела

Лафлин објавил книга насловена *"A Different Universe: Reinventing Physics from the Bottom Down" (Различен универзум: Преизмислување на физиката од дното)* во 2005. Во книгата станува збор за појавата како замена за редукционизмот, како додаток на општите коментирања за најважните теми.
*  (Trad. esp.: *Un universo diferente. La reinvención de la física en la Edad de la Emergencia*, Buenos Aires/Madrid, Katz editores, 2007, ISBN 978-84-935432-9-7).
*  (Trad. esp.: *Crímenes de la razón. El fin de la mentalidad científica*, Buenos Aires/Madrid, Katz editores, 2010, ISBN 978-84-96859-68-5). 
* *Mente y materia. ¿Qué es la vida? Sobre la vigencia de Erwin Schrödinger* (with Michael R. Hendrickson; Robert Pogue Harrison and Hans Ulrich Gumbrecht), Buenos Aires/Madrid, Katz editores, 2010, ISBN 978-84-92946-12-9.

## Наводи

## Надворешни врски

*Photograph, Biography and Bibliographic Resources, од Office of Scientific and Technical Information, United States Department of Energy 
* Robert B. Laughlin autobiography 
* The Crime of Reason and the Closing of the Scientific Mind предавање во Linda Hall Library, мај 4, 2011
* 

Категорија:Добитници на Нобеловата награда за физика
Категорија:Американски нобеловци
Категорија:Членови на Националната академија на науките на САД
Категорија:Апсолвенти на Калифорнискиот универзитет (Беркли)
Категорија:Живи луѓе
Актива пондерирана според ризикот

** Актива пондерирана според ризикот** (Risk-Weighted Asset, **RWA**) — банкарски средства или вонбилансни ставки пондерирани според ризикот. Овој вид на пресметка на вредноста на средствата се користи при пресметка на регулаторниот капитал или коефициентот на адекватност на капиталот (CAR) на финансиската институција. Во Базел I се објаснува зошто користењето на пристапот со пондерирање според ризикот е препорачлива методологија којашто банките треба да ја усвојат при пресметка на износот на капиталот и како причини се наведуваат следните: методологијата обезбедува полесен пристап за споредба на банките низ различни географски подрачја, вонбиланските ставки изложени на ризик може лесно да бидат вклучени во пресметките на адекватност на капиталот и банките не се заплашени од поседувањето на ликвидни средства со низок ризик.

Различни класи на средства имаат различни пондери на ризикот. Пресметката на пондерите на ризикот зависи од тоа дали банката го имаат усвоено стандардизираниот или внатрешниот пристап заснован на рејтинг во Базел II. На некои средства, како на пример задолжниците, им се припишува повисок ризик отколку на останатите, како на пример готовината или државните хартии од вредност. Со оглед на тоа што различни класи на средства имаат различна ризичност, пондерирањето на средствата според нивното ниво на ризик во прв ред ги прилагодува средствата коишто се помалку ризични со тоа што им овозможува на банките да го намалат износот на овие средства. Така на пример, државниот долг е пондерира со пондер којшто изнесува 0%,, што значи дека истиот се одзема од вкупните средства при пресметката на коефициентот на адекватност на капиталот.

## Поврзано
* Регулаторен капитал
* Коефициент на адекватност на капиталот

## Наводи

Категорија:Ризици
Чутулешт

**Чутулешт** (молдавски и ) — општина во реонот Флорешт, североисточна Молдавија. Сочинета е од четири села: Чутинешт, Јон Вода, Маринешт и Србешт. Познато е како родно место на претседателот Николае Тимофти.

## Историја
Во селото имал куќа летописецот Мирон Костин (1633–1691).

## Поврзано
* Флорешт (реон)

## Наводи

## Надворешни врски
* Општински портал   

Категорија:Населени места во Молдавија
Категорија:Флорешт (реон)
Улф Кирстен

**Улф Кирстен** (роден на 4 декември 1965 во Риза, Германија) — германски фудбалски тренер и поранешен играч, кој играл на позицијата напаѓач.

Кирстен бил првиот играч во германската фудбалска историја кој собрал сто настапи играјќи за две различни репрезентации: Источна Германија и Обединета Германија.

## Кариера
Трипати бил најдобар стрелец во Бундеслигата, во сезоните 1992-93, 1996-97 и 1997-98.

## Титули
#### Баер Леверкузен
*** [[Фудбалски куп на Германија|Куп на Германија]]** (1) : 1992–93

## Надворешни врски

* Улф Кирстен на soccerway
* Репрезентативна статистика на RSSSF.com

## Наводи

Категорија:Германски фудбалери
Категорија:Фудбалери на ФК Баер Леверкузен
Категорија:Фудбалери од Бундеслигата
Категорија:Германски фудбалски тренери
Категорија:Живи луѓе
Категорија:Родени во 1965 година
Роберт Колман Ричардсон

**Роберт Колман Ричардсон** (  — ) бил американски експериментален физичар кој истражувал за субмиликелвиновите температурни студии на хелиум-3. Ричардсон, заедно со Дејвид Ли, како искусни истражувачи, а потоа и дипломираниот студент Даглас Ошероф, ја споделиле Нобеловата награда за физика во 1972 за откривањето на својството на супертечноста на атомите на хелиумот-3 во Корнелскиот универзитет.

## Животопис
Ричардсон се родил во Вашингтон. Одел во средното училиште „Вашингтон-Ли“ во Округот Арлингтон, Вирџинија. Тој подоцна курсевите по биологија и физика во училиштето ги опишал како „многу старомодни“ за тоа време. „Идејата за ’напредна поставеност‘ сѐ уште не била измислена“, напишал тој во неговата автобиографија за Нобеловата награда. Тој го зел првиот курс по анализа кога бил втора година во колеџот.

Ричардсон го посетувал универзитетот Вирџинија тех и дипломирал во 1958, а магистрирал во 1960. Тој докторирал во Дјукскиот универзитет во 1965.

Во времето на неговата смрт, тој му бил професор по физика на Флојд Њуман во Корнелскиот универзитет, иако повеќе не работел во лабораторијата. Од 1998 до 2007 тој во Корнелскиот универзитет работел како заменик професор за истражување, а од 2007 до 2009 бил искусен советник за наука на претседателот и потпретседателот. Неговата експериментална работа се фокусирала на употреба на јадрена магнетна резонанца за да ги проучува квантните својства на течностите и цврстите тела при екстремно ниски температури.

Ричардсон бил "Eagle Scout", а неговите извиднички активности во неговата младост ги спомнал во биографијата која ја доставил до Нобеловата фондација за време на неговата награда.

## Поврзано
*Криогеника - нискотемпературна физика
*Физика на кондензирана материја
*Хронологија на нискотемпературна технологија

## Наводи

## Надворешни врски
* Cornell webpage
* Freeview video Interview with Robert Richardson by the Vega Science Trust
* Obituaries
** Cornell obituary
**
**  
**

Категорија:Американски нобеловци
Категорија:Американски физичари
Категорија:Експериментални физичари
Категорија:Добитници на Нобеловата награда за физика
Категорија:Членови на Националната академија на науките на САД
Категорија:Членови на Американското филозофско друштво
Нусрет Дишо Улку

**Нусрет Дишо Улку** (турски: *Nusret Dişo Ülkü*) (роден на  година во , Косово) — еден од најпознатите турски писатели на Балканот.

## Животопис
Роден е во Призрен каде што има завршено вишо образование, а до пензионирањето (во 1993 година) наизменично работел како новинар и уредник на списанијата за деца "Севинч" и "Томурџук" при Редакцијата Бирлик во Скопје(1964-77), новинар при приштински „Тан“(1977-81) и како уредник на културната рубрика на весникот Бирлик во Скопје(1981-93). 
Пишува поезија, проза и хумористични текстови, а голем успех има забележено и во книжевноста за деца со поетските книги: "Деца и дрвја" (1963), "Децки раце" (1969), објавена и во препев на македонски и српски и Собраќајни знаци.
Нусрет Дишо Улку е добитник и на познатата преведувачка награда „Златно Перо“ (1990). Неговото прозно дело за деца „Црниот Исмет“ објавена првин како лектирно издание од издавачот „Коза“ од Истанбул (1978), па преиздадено пак како лектира од издавачката куќа „Чоџук Вакф“ од Истанбул(1992) под наслов „Три Мачиња“ во кое Улку во форма на раскази дава хроника на едно сиромашно детство, во ова пригода, во превод на македонски јазик, а во издание на Дишо Промет и Фокус од Скопје, овој исклучително талентиран автор истата проза, со наслов „Кога умеев да бидам дете“ ја дава во романска форма со контрапункт во темата презентирајќи го летописот на едно весело и среќно детство.

Категорија:Македонски новинари
Категорија:Македонски писатели
Категорија:Луѓе од Призрен
Категорија:Луѓе од Скопје
Категорија:Македонски Турци
Категорија:Турски писатели
Ото Штерн

**Ото Штерн** (  — ) — германски физичар и добитник на Нобеловата награда за физика во 1943.

## Животопис
Штерн се родил во еврејско семејство (татко Оскар Штерн и мајка Евгенија Розентал) во Сохрау (сега Жори) во југоисточна Шлеска, Кралство Прусија (сега во Полска). Тој студирал во денешен Вроцлав.

Штерн ги завршил неговите студии во Вроцлавскиот универзитет во 1912, каде докторирал по физичка хемија. Тој потоа го следел Алберт Ајнштајн во Краловиот универзитет во Прага, а подоцна во Циришкиот универзитет. Штерн ја добил неговата хабилитација во Франкфуртскиот универзитет во 1915, а во 1921 станал професор во Ростошкиот универзитет, кој го напуштил во 1923 за да работи на новооснованиот *Институт за физичка хемија* во Хамбуршкиот универзитет.

По давањето на отказ од неговата позиција во Хамбуршкиот универзитет во 1933 поради нацистичкиот махтерграјфунг, тој станал професор по физика во Карнегискиот институт за технологија а подоцна пензиониран професор со титулата „професор емеритус“ во Калифорнискиот универзитет.

Како експериментален физичар Штерн придонел во откривањето на спиновата квантизација во Штерн-Герлаховиот експеримент со Валтер Герлах во февруари 1922 во "Physikalischer Verein"  во Франкфурт на Мајна; демонстрација на брановата природа на атомите и молекулите; мерење на атомските магнетни моменти; откритието на протонскиот магнетен момент; развиток на молекуларниот зрачен метод кој е специјализиран за техниката на молекуларна епитаксија на сноп.

Тој бил награден со Нобелова награда за физика во 1943, првиот кој бил награден од 1939. Тој бил единствен добитник таа година и при цитатот било испуштено спомнувањето на Штерн-Герлаховиот експеримент, поради тоа што Герлах останал активен во нацистичката Германија.

## Поврзано
* Список на германски пронаоѓачи и откривачи

## Наводи

## Извори
* Horst Schmidt-Böcking and Karin Reich: *Otto Stern. Physiker Querdenker, Nobelpreisträger*. Societäts-Verlag, Frankfurt am Main 2011, ISBN 978-3-942921-23-7.
* J.P. Toennies, H. Schmidt-Böcking, B. Friedrich3, and J.C.A. Lower (2011).  Otto Stern (1888–1969): The founding father of experimental atomic physics.  *Annalen der Physik*, **523**, 1045–1070.  arXiv:1109.4864

## Надворешни врски

*Otto Stern's biography at nobelprize.org
*Stern's publication on his molecular beam method 
* Otto Stern School Frankfurt am Main, Germany

Категорија:Експериментални физичари
Категорија:Германски Евреи
Категорија:Еврејски физичари
Категорија:Добитници на Нобеловата награда за физика
Категорија:Германски нобеловци
Категорија:Германски физичари
Категорија:Еврејски нобеловци
Категорија:Членови на Американското филозофско друштво
Категорија:Членови на Гетингенската академија на науките
Тризен

**Тризен** () — трета најголема општина во Лихтенштајн. Во рамките на општината се наоѓаат неколку историски цркви кои потекнуваат од  век. Исто така има воденица од 1863 година, која се смета за културно добро.

Општината ја вклучува највисоката точка на Лихтенштајн, Граушпиц, на 2.599 метри надморска височина. Тризен се наоѓа помеѓу Вадуц, Тризенберг и Балцерс.

Грбот на општината Тризен содржи штит со три ставени коси ставени едноподруго на сина позадина.

Знаменитости во Тризен се: Парохиската црква Св. Галус (*Die Pfarrkirche St. Gallus*; изградена во 1455 година и повторно изградена во 1994 година на главниот плоштад), Капела Св. Мамерта (*Die St. Mamerta Kapelle*; најстара капела во земјата, изградена во  или почетокот на  век), Капела Св. Богородица (*Die Marienkapelle*; романска градба од почетокот на  век), Костхаус (*Das Kosthaus*; куќа од 1873 година), Културен центар Газометер (*Kulturzentrum Gasometer*).

## Наводи

## Надворешни врски

* Официјална страница

Категорија:Општини во Лихтенштајн
УЕФА Лига на шампиони 2003-2004

**** —  12. сезона на најсилното натпреварување на европските фудбалски клубови под името УЕФА Лига на шампиони и 49. сезона од основањето на натпреварувањето.

Натпреварувањето започнало на 16 јули 2003 година со одигрувањето на првото квалификациско коло, а завршило со финалниот меч одигран на 26 мај 2004 година на стадионот АуфШалке во Гелзенкирхен, Германија. На ова натпреварување учествувале 72 клубови од 48 национални сојузи.

Оваа сезона била првата во која наместо одигрување на втор круг во натпреварување по групи се играло осминафинале.

## Квалификации
### Прво квалификациско коло
Првите натпревари биле одиграни на 16 јули, а реванш натпреварите на 23 јули 2003 година.

|}

### Второ квалификациско коло
Првите натпревари биле одиграни на 30 јули, а реванш натпреварите на 6 август 2003 година.

|}

### Трето квалификациско коло
Првите натпревари биле одиграни на 12 и 13 август, а реванш натпреварите на 26 и 27 август 2003 година.

|}

## Натпреварување по групи
Натпреварувањето по групи се играло од 16 септември до 10 декември 2003 година.

### Група А

### Група Б

### Група Ц

### Група Д

### Група Е

### Група Ф

### Група Г

### Група Х

## Осминафинале
Првите натпревари се одиграле на 24 и 25 февруари, а реванш натпреварите на 9 и 10 март 2004 година.

|}

## Четвртфинале
Првите натпревари се одиграле на 23 и 24 март, а реванш натпреварите на 6 и 7 април 2004 година.

|}

## Полуфинале
Првите натпревари биле одиграни на 20 и 21 април, а реванш натпреварите на 4 и 5 мај 2004 година.

|}

## Финале

## Поврзано
* УЕФА Куп 2003/04
* Интертото Куп 2003

## Наводи

## Надворешни врски

* Сезоната 2003/04 на официјалниот портал на УЕФА
* Резултати

Категорија:Сезони во УЕФА Лига на шампиони
Арагац

**Арагац** () или **Алаѓоз** () — стратовулканска планина во северозападна Ерменија, околу 40&nbsp;км северозападно од главниот град Ереван. Сместена е во покраината Арагацотн и е највисока планина во земјата. На падините се наоѓаат историски значајната Бјураканската опсерваторија и средновековната тврдина Амберд.

Планината е висока 4.090&nbsp;м и пресечена со ледници и потекнува од плиоценот до плеистоценот. На сите страни, вулканот има странични конуси и пукнатини низ кои некогаш течела лава, спуштајќи се на пониските крила на планината.

Неколку од нив се сметале за холоценски, но подоцна е применет калиумско-аргонски метод и утврдено е дека се образувани во средниот до доцен плеистоцен. Најмладите лавини остатоци на крилата немаат точно утврдена старост, но се смета дека се создадени помеѓу крајот на доцниот плеистоцен и 3000 г. п.н.е.. Во правец југозапад-североисток се протегаат низа кратери и конуси во должина од 13&nbsp;км, пресекувајќи го работ на северниот кратер и претставува извор на понови текови на лава и лахари. Се смета дека лахарите се својствени за избувнувањата од врвот на планината за време на холоценот. На западните и јужните падини Арагац изобилува со петроглифи од средното камено до железното време.

## Околни градови
Во околината на планината се сместени неколку града: Аштарак на југоисток, Апаран на сеероисток, Арктикот на северозапад и Талин на југозапад. Помали населени места има и на другите страни од планината.

## Предание за Григориј Просветител
Според едно предание, Св. Григориј Просветител еден ден се молел на планината, кога се појавил чудесен вечен фенер што висел од небото за да го просветли. Верниците сметаат дека тој може да се види и денес, но само од преданите..

мини|центар|900п|Панорама на Аргац

## Поврзано
* Ерменска Висорамнина
* Кари (езеро)
* Географија на Ерменија

## Наводи

## Надворешни врски

* Планината Аргац  
* Преданието за фенерот на Просветителот  

Категорија:Планини во Ерменија
Категорија:Вулкани во Ерменија
Категорија:Стратовулкани
Категорија:Четириилјадници
Ана Ли Фишер

**Ана Ли Трингл Фишер** (; Њујорк, 24 август 1949 година) — американска хемичарка, анестезиолог и астронаут на НАСА. Како поранешна сопруга на пензионираниот астронаут Бил Фишер и мајка на две деца, во 1984 година Ана Ли станала првата мајка во вселената. Моментално таа е најстариот активен американски астронаут. За време на својот престој во НАСА, биле вклучена во неколку програми: Спејс шатл, Меѓународна вселенска станица и проектот Орион.

## Животопис

Родена е под името **Ана Ли Трингл** во 1949 година во Њујорк. Израснала во Калифорнија, во градот Сан Педро, каде што го завршила средното образование. Четири години подоцна ги завршила основните студии по хемија на Калифорнискиот универзитет во Лос Анџелес. На факултетот таа продолжила со специјализација на полето на рендгенската структурна анализа на металокарбонатите. Во 1972 година запишала студии по медицина на истиот факултет, а ги завршила во 1976 година. Следната година ја поминала на пракса во болница во градот Торанс, Калифорнија. Се специјализирала за медицина во итни случаи и станала анестезиолог.

## Кариера
Во 1978 година, Фишер била избрана како еден од астрономските кандидати за екипажот на леталото Спеј шатл. По една година тренирање почнала да работи на повеќе задачи, меѓу кои биле развој и тестирање на системот за далечинско управување, испитување на носивоста на вратите на одделот за непредвидени ситуации и одделот за трансфер на леталото шатл. Долго време членувала во тимот и работела на тестирањето на втората, третата и четвртата мисија од програмата Спејс шатл. За време на петтата, шестата и седмата мисија работела во вселенскиот центар Кенеди поточно во центарот за проверка на тркалата како и тестирање на носивоста.

225px|мини|лево|Видео од 1981 година во кое Ана Ли Фишер објаснува зошто сака да патува во вселената
Таа ја имала функцијата на доктор во орбиталниот лет, а во деветтата мисија била известувач од капсулата. Во 1983 година станала мајка, а на 8 ноември 1984 година, станала првата жена мајка во вселената. Тогаш леталото Спејс шатл било лансирано, а целта на мисијата STS-51A била да се испратат два сателити, како и повлекување на уште два сателити чиишто мотори не работеле. Екипажот се вратил на Земјата на 16 ноември истата година. Подоцна била ангажирана во мисијата STS-61H пред да се случи катастрофата на шатлот Челинџер, по што работела како заменик-административен астроном. По краток временски период се вратила на Калифорнискиот универзитет каде што работела на селекцијата на астронаути од генерацијата 1987. По завршувањето на постдиполмските студии по хемија, Фишер ја напуштила својата работа сè до 1996 година поради посветување на семејството и своите две ќерки.

## Наводи

Категорија:Американски космонаути
Категорија:Апсолвенти на Калифорнискиот универзитет (Лос Анџелес)
Категорија:Живи луѓе
Категорија:Родени во 1949 година
Карлос Кинтеро (велосипедист)

**Карлос Хулијан Кинтеро Норена** (; р. ) — колумбиски професионален друмски велосипедист, кој вози за професионалната континентална екипа .

## Достигнувања

;2013
: 7. ГП Индустрија & Артиџанато ди Ларчано
;2014
: 10. Краен пласман Тур де Лангкави
;2015
: 1. 20п Планински пласман Тирено-Адријатико

## Наводи

## Надворешни врски
* 

Категорија:Родени во 1986 година
Категорија:Живи луѓе
Категорија:Колумбиски велосипедисти
Колумбија (велосипедска екипа)

**Колумбија** (кратенка според UCI: **COL**) — поранешна колумбиска професионална континентална велосипедска екипа со седиште во Адро (Италија). Настапувала во континенталните трки и трките од Светската турнеја, на кои добивала специјална покана.

Во јануари 2012 година било објавено дека екипата добила покана на италијанските класични трки Тирено-Адријатико, Милано-Санремо и Џиро ди Ломбардија. Тие биле повикани да возат на Џиро д’Италија 2013. Екипата била исто така повикана и на Џиро д’Италија 2014, каде во текот на десеттата етапа на трката, членовите на екипата носела бела лента, во спомен на луѓето кои загинале во пожар на автобус во Колумбија. Во 2015 година биле повикани на Вуелта а Еспања по првпат.

Во октомври 2015 година, екипата објавила дека се распаѓаат и дека нема да учествуваат во сезоната 2016, наведувајќи недостиг на спонзорства од колумбиското министертсво за спорт.

## Состав на екипата

Велосипедисти во рамки на екипата се следниве:

## Наводи

## Надворешни врски
* 

Категорија:Колумбиски велосипедски екипи
Категорија:Професионални континентални екипи на UCI
Диме Спасов

**Диме Спасов** ( во Скопје) — македонски политичар и министер за труд и социјална политика во периодот 2013–2015. 
 
## Животопис
Роден е на 7 мај 1985 година во Скопје, оженет со Бојана и татко е на едно дете, Лука. По професија е дипломиран правник, а високо образование стекнал на Правниот факултет „Јустинијан I“, Универзитет „Св. Кирил и Методиј“. Тој бил магистрант по деловно право.

### Кариера
Во периодот од 2006 до 2009 година, тој работел како референт за извршување и правни работи во Јавно претпријатие за стопанисување со станбен и деловен простор на Република Македонија. Од 2009 до 2010 година, тој ја извршувал функцијата заменик директор на АДСДП - подрачна единица Скопје.
 
Во 2010 и 2011 година, тој бил директор на Агенцијата за млади и спорт. Во 2011 година, Владата на Република Македонија го назначила за државен секретар во министерството за правда на Република Македонија и оваа функција ја извршувал до 2012 година. Од декември 2012 до мај 2013 година, тој бил помошник на директорот на Агенција за катастар на недвижности - Центар за катастар на недвижности Скопје.

На 29 мај 2013 година во Скопје, Република Македонија, тој стапил на функцијата министер за труд и социјална политика. Оваа функција ја изршувал сè до ноември 2015 година, кога бил именуван за дополнителен заменик министер за труд и социјална политика. Во мај 2016 година, Собранието на Република Македонија повторно го именувала за министер за труд и социјална политика, а од септември 2016 година по вторпат стапил на функцијата дополнителен заменик министер за труд и социјална политика.

### Политичка активност
Диме Спасов е активен член на ВМРО-ДПМНЕ. Од февруари 2011 до октомври 2013 година, тој ја извршувал функцијата претседател на подмладокот на ВМРО-ДПМНЕ. На вонредните парламентарни избори во 2014 година, тој бил кандидат за пратеник во Собранието на Македонија од првата изборна единица, чиј мандат бил верификуван во мај 2014 година.

Во јуни 2014 година, тој бил повторно избран за министер за труд и социјална политика во Владата на Никола Груевски.
Врз основа на одредбите од склучениот договор меѓу најрелевантните политички чинители во јуни и јули 2015 година, тој бил назначен за дополнителен заменик министер.

## Наводи

## Надворешни врски
* Профил на Спасов на мрежното место на Владата на РМ 
* Профил на Спасов на мрежното место на МТСП 
* Службена Фејсбук фан-страница на Диме Спасов

Категорија:Живи луѓе
Категорија:Политичари од Скопје
Категорија:Министри за труд и социјална политика на Република Македонија
Категорија:Состав на Владата на Република Македонија од 2011
Категорија:Македонски министри
Категорија:Македонски правници
Категорија:Политичари од ВМРО-ДПМНЕ
Категорија:Апсолвенти на Правниот факултет „Јустинијан I“ - Скопје
Категорија:Магистри на Правниот факултет „Јустинијан I“ - Скопје
Посејдон (филм од 2006)

**Посејдон** (англиски: *Poseidon*) — американски филм од 2006 година, во режија на Волфганг Петерсен. Главните улоги ги играат: Курт Расел, Ричард Драјфус, Џош Лукас и Еми Сосам. Филмот, кој претставува трета адаптација на романот „Авантурата на Посејдон“, бил номиниран за наградата „Оскар“ за најдобри визуелни ефекти.

## Содржина
Огромниот брод „Посејдон“, со 2.000 патници, е на крстарење низ Атлантскиот Океан. Додека патниците ја слават Нова Година, бродот удира во подводна карпа. Капетанот наредува сите да чекаат помош, но коцкарот Дилан одлучува самостојно да си ја испроба среќата. Во неговата борба му се придружуваат очаен татко, кој ги бара ќерката и нејзиниот свршеник, самохрана мајка со нејзиниот интелигентен син, слепа патничка и малодушен човек кој страда од депресија и кој планирал да се самоубие, но сега сака да остане жив.

## Наводи

Категорија:Американски филмови
Категорија:Филмови на англиски јазик
Категорија:Филмови на Волфганг Петерсен
Категорија:Филмови со Курт Расел
Категорија:Филмови со Ричард Драјфус
Категорија:Филмови од 2006 година
Жоан Ле Бон

**Жоан Ле Бон** (; р.  во Лањон) — француски професионален друмски велосипедист, кој вози за професионалната континентална екипа .

## Кариера

Возејќи како јуниор во 2008 година, Жоан Ле Бон станал европски првак и светски првак за само еден месец. Исто така, го освоил бронзениот медал на европското хронометарско првенство истата година.

Една година подоцна се приклучил на професионалната велосипедска екипа . На Бретонската трка 2010 ја остварил својата прва професионална победа. Исто така ја освоил третата етапа на Куп де насионс Вил Сагене, трка која ја освоил претходната година како аматер и третата етапа на Кројц Брајц, станувајќи целосен победник на трката.

Во 2011 и 2012 година, Жоан Ле Бон бил национален хронометарски првак под 23 години.

Во 2013 година, Ле Бон се приклучил на екипата . На важните тридневни етапни трки Западна Фландрија и Де Пане, Ле Бон завршил петти и четврти, соодветно. Го освоил својот прв подиум со ФДЖ, завршувајќи втор на Тро-Бро Леон. Подоцна истата година, Ле Бон првпат настапил на некоја голема трка со учество на Џиро д’Италија.

Во 2014 година учествувал на велосипедските класици Париз-Рубе и Омлоп Хет Ниувсблад. Повторно бил дел од Џиро д’Италија, но настапил и на Вуелта а Еспања.

Неговата најголема победа ја остварил во 2015 година, кога ја освоил петтата етапа на Енеко Тур.

## Достигнувања

;2007
: 1. Етапа 2 Ронд де вале
;2008
: 1. Класик де Алп
: 1. 20п Европско јуниорско друмско првенство
: 1. 20п Светско јуниорско друмско првенство
: 1. Краен пласман Ронд де вале
::1. Пролог
: 1. Тур ди Морбијан
;2009
: 1. Етапа 2 Класик Лоар Атлантик
: 1. Етоал де Тресињо
: 1. Краен пласман Вил де насионс Вил Сагене
;2010
: 1. Рут бретон
: 1. Етапа 3 Куп де насионс Вил Сагене
: 1. Краен пласман Крајц Брајц
::1. Етапа 3
: 3. Краен пласман Париз-Корез
: 2. Национално хронометарско првенство под 23 години
;2011
: 2. Париз-Мант ан Ивлин
: 1. 20п Национално хронометарско првенство под 23 години
: 1. Планински пласман Тур де Пикарди
;2012
: 1. 20п Национално хронометарско првенство под 23 години
: 2. Краен пласман Трка околу Тирингија под 23 години
::1. Етапа 2
: 4. Краен пласман Крајц Брајц
: 6. Краен пласман Тур де Норманди
;2013
: 2. Тро-Бро Леон
: 3. Национално хронометарско првенство
: 4. Краен пласман Три дена Де Пане
: 5. Краен пласман Три дена Западна Фландрија
: 5. Хроно де Насионс
;2014
: 3. Краен пласман Три дена Западна Фландрија
: 7. Национално хронометарско првенство
;2015
: 1. Етапа 5 Енеко Тур
: 3. Хроно де Насионс
: 8. Краен пласман Тур де л’Еурометропол
: 9. Краен пласман Букл де ла Мајен
::1. Пролог
: 9. Краен пласман Тур ди Поату-Шарант
: 10. Национално хронометарско првенство
;2016
: 3. Дуо Норман (со Марк Фурнје)
: 5. Тро-Бро Леон
: 5. Хроно Насионс
: 10. Краен пласман Три дена Де Пане
;2017
: Букл де ла Мајен
::1. Пролог
::1. Етапа 1
: 1. Пролог Тур де л’Ен
: 2. Полинорман

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1990 година
Категорија:Живи луѓе
Категорија:Француски велосипедисти
Клинтон Дејвисон

**Клинтон Џозеф Дејвисон** (  — ) — американски физичар кој ја добил Нобеловата награда за физика во 1937 за откритието на електронската дифракција во славниот Дејвисон-Гермеров експеримент. Дејвисон ја поделил Нобеловата награда со Џорџ Паџет Томсон, кој независно ја открил електронската дифракција речиси во исто време со Дејвисон.

## Животопис
### Рани години
Дејвисон се родил цо Блумингтон, Илиноис, САД. Тој дипломирал во средното училиште во Блумингтон во 1902 и се запишал во Чикашкиот универзитет со стипендија. По препорака на Роберт Миликан, во 1905 Дејвисон бил вработен од Принстонскиот универзитет како инструктор по физика. Тој ги завршил неговите постдипломски студии во Чикаго во 1908, работејќи главно во летниот период. Додека предавал во Принстон, тој истражувал за докторската теза со Овен Ричардсон. Тој го добил неговиот докторат по физика од Принстон во 1911, а истата година се оженил со сестрата на Ричардсон, Шарлот.

### Кариера
Дејвисон тогаш бил назначен за професор асистент во Карнегискиот институт за технологија. Во 1917 тој го напуштил Карнегискиот институт за технологија за да изведе воено истражување со инженерскиот оддел на *[[Вестерн Електрик Компани]]* (подоцна Белови телефонски лаборатории). При крајот на војната, Дејвисон прифатил постојана позиција во Вестерн Електрик по примањето на гаранции за слободно да прави обични истражувања. Тој сфатил дека професорските обврски во Карнегискиот институт го попречувале неговото истражување. Дејвисон останал во Вестерн Електрик (и Беловите лаборатории) сè до неговото официјално пензионирање во 1954.

; Електронска дифракција и Дејвисон-Гермеров експеримент
Дифракција е карактеристичен ефект кога бранот минува низ отвор или решетка и е блиско поврзана со значењето на брановото движење. Во XIX век, дифракцијата била добро основана за светлина и за бранување на површината на флуиди. Во 1927, додека работеле во Беловите лаборатории, Дејвисон и Лестер Гермер извеле експеримент кој покажал дека електроните биле дифракцирани на површината на никелов кристал. Овој прославен Дејвисон-Гермеров експеримент ја потврдил де Броевата хипотеза која која тврди дека честичките на материјата имаат бранова природа, која е главно начело на квантната механика. Поточно, нивното набљудување на дифракцијата го овозможило првото мерење на брановата должина на електроните. Измерената бранова должина \lambda се совпаднала со де Броевата равенка \lambda = h/p, каде  h  е Планкова константа и  p  е електронски импулс.

### Личен живот
Клинтон и Шарлот Дејвисон (починала 1984) имале четири деца, меѓу кои и американскиот физичар Ричард Дејвисон. Кратерот Дејвисон на Месечината е наречен по него.

## Наводи

## Надворешни врски
* Nobelprize.org биографија

Категорија:Експериментални физичари
Категорија:Американски нобеловци
Категорија:Добитници на Нобеловата награда за физика
Категорија:Наградени од Националната академија на науките на САД
Категорија:Членови на Националната академија на науките на САД
Категорија:Членови на Американското филозофско друштво
Српоклун

**Српоклун** () — род птици од семејството на рајските птици (*Paradisaeidae*) од шуми на Нова Гвинеја. Имаат свиени клунови налик на срп и долги опашки. Мажјаците имаат сјајноцрни делови од перјето, додека пак женките се целосно кафеави, а оздола пругави.

Двата члена на родот *Drepanornis* понекогаш се сметаат за српоклуни, но опашките им се многу покуси и имаат помалку изразен полов диморфизам.

## Видови
* црн српоклун (*Epimachus fastuosus*)
* кафеав српоклун (*Epimachus meyeri*)

## Надворешни врски

* 
* 

Категорија:Рајски птици
Електрични оргазам

**Електрични оргазам** — југословенска и српска рок група, основана во Белград. Тие се едни од највлијателните и најзначајните рок бендови во Југославија. Бендот започнал со името „Хипнотизирано Пиле“, свирејќи панк и пост-панк, како и останатите бендови во новиот бран на рок бендови во осумдесеттите години на дваесеттиот век во Југославија, како Шарло Акробата и Идоли (со кои и подоцна снимиле заеднички албум, наречен „Пакет Аранжман“).

## Творештво
мини|„Електрични оргазам“ на фестивалот „Jelen Live 2008“
Во март 2015 година, по повод 35 години од основањето, водачот на „Електрични оргазам“, Гиле, најавил одржување концерт во Загреб, а потоа и снимање нов албум.

## Наводи

Категорија:Српски рок групи
Категорија:Југословенски рок групи
Категорија:Музика во СФРЈ
Категорија:Музички групи основани во 1980 година
Акира Куросава

**Акира Куросава** (, — , ) ― јапонски режисер, сценарист, филмски продуцент и уредник. Автор е на околу триесетина филмови. 

## Филмографија
Ова се само неколку од позначајните филмови на Куросава: 
* „Најубавите“ (1944)
* „Сага за џудото 2“ (1945)
* „Луѓето кои одеа по тигровата опашка“ (1945)
* „Не жалам за својата младост“ (1946)
* „Една прекрасна недела“ (1947)
* „Пијаниот ангел“ (1948)
* „Тивок двобој“ (1949)
* „Куче-скитник“ (1949)
* „Рашомон“ (1950)
* „Икуру“ (1952)
* „Седумте самураи“ (1954)
* „Крвавиот престол“ (1957)
* „Телохранител“ (1961)
* „Дерсу Узала“ (1975)
* „Кагемуша“ (1980)
* „Рапсодија во август“ (1991)

## Награди
Акира Куросава е добитник на бројни награди за своите филмови. Тој се смета за еден од најзначајните и највлијателните режисери во филмската историја. Покрај оскарите за неколку од неговите филмови, во 1990 година крунисан е и со Оскар за животно дело, за непроценливото остварување во филмската индустрија.

**Филмски награди именувани во негова чест**: 

* Наградата „Акира Куросава, за животно дело во филмската режија“ - се доделува за време на Меѓународниот филмски фестивал во Сан Франциско
* Наградата „Акира Куросава“ - се доделува за време на Меѓународниот филмски фестивал во Токио.

**На Куросава му се доделени и голем број државни почести, позначајни се следниве**:

* Прогласување за офицер на Француската легија на честа (1984)
* Орден за култура на Јапонија (1985)
* Витез на Голем крст, орден за заслуги на Италијанската Република (1986)
* Титулата „Млад трет дворски чин“ (доделена посмртно) - модерен еквивалент на благородничка титула во склоп на аристократијата Казоку.

## Наводи

## Надворешни врски

*  at IMDb
* Akira Kurosawa at The Criterion Collection
* Akira Kurosawa: News, Information and Discussion
* Senses of Cinema: Great Directors Critical Database
* Akira Kurosawa at Japanese celebrity's grave guide (на јапонски јазик)
* Akira Kurosawa at the Japanese Movie Database (на јапонски јазик)
* Anaheim University Akira Kurosawa School of Film
* Akira Kurosawa at Rotten Tomatoes

Категорија:Јапонски режисери
Категорија:Носители на Легијата на честа
Категорија:Членови на Американската академија на уметностите и науките
Категорија:Носители на Орденот на пријателството меѓу народите
Категорија:Починати во 1998 година
Категорија:Родени во 1910 година
Мир (вселенска станица)

мини|десно|Вселенската станица Мир
**Мир** била советска и руска вселенска станица.

## Историја
Веленската станица „Мир“ е позната по долгите престои на космонаутите во неа. Притоа, светскиот рекорд за најдолг престој во вселената го држи рускиот космонаут Валериј Пољаков, кој во 1994 и 1995 година престојувал дури 437 дена во станицата „Мир“. Поради застареноста, вселенската станица „Мир“ била затворена и уништена во 2001 година.

## Наводи

Категорија:Вселенски станици
Категорија:Космонаутиката во 1986 година
Категорија:Вселенски летала пуштени во 1986 година
Капитал од ниво 2

**Капитал од ниво 2** или **Дополнителен капитал** — дополнителна мерка на банкарската цврстина од гледна точна на супервизорот. Капиталот од ниво 2 го сочинуваат: необелоденетите резерви, ревалоризациските резерви, општите гаранции за покривање на загуби, хибрдините инструменти и субординираниот долг. Овој облик на банкарски капитал бил воведен во документот Базел I и останал непроменет во Базел II. Во Базел III е предвидена хармонизација на инструментите вклучени во него. Националните супервизори во најголем број на земји низ светот ги применуваат овие стандарди во својата регулатива. При пресметката на регулаторниот капитал, износот на капиталот од ниво 2 е ограничен на 100% од износот на капиталот од ниво 1.

## Необелоденети резерви
Необјавените или скриените резерви може да бидат дефинирани на различен начин во зависност од правната регулатива и сметководствените правила коишто важат во земјата. Во оваа група спаѓаат резерви коишто произлегуваат од билансот на успех на банката и се прифатени од страна на супервизорот. По својата природа, овие резерви може да бидат со ист квалитет како и задржаната добивка, но транспарентноста во нивното обелоденување и фактот што во многу земји необелоденетите резерви не се прифатени како сметководствен концепт или законски дел на капиталот е причини за нивното исклучување од основниот капитал.

## Поврзано
* Регулаторен капитал
* Капитал од ниво 1
* Средства пондерирани според ризикот

## Наводи

Категорија:Регулација на банките